સમીમાં આવેલ ધી મહેસાણા ડીસ્ટ્રીક બેંકમાંથી જલાલાબાદ સહકારી મંડળીની વ્યાજ સાથે ૩૩.૭૨ લાખની લોન બાકી હતી ત્યારે બેંક દ્વારા અનેક વખત મંડળીને લોન ભરપાઈ કરવા જાણ કરવામાં આવી હતી. ત્યારે મંડળીના મંત્રી નાડોદા શીવાભાઈ સહીત તેમના પુત્ર રોહિત અને અન્ય સાત ઈસમો મળી કુલ ૯ ઈસમોએ મેળાપીપણાથી ગત ૧ મેં ના બેંકનો સમય પૂર્ણ થયા પછી ૬ વાગ્યા બાદ બેંકમાં ઘુસી બેંકના કમ્પ્યુટર પર બેસી બેંકના પાસવર્ડનો ઉપયોગ ઈલેક્ટ્રોનિક રેકોર્ડમાં ફેરફાર કરી તેમના અલગ અલગ એકાઉન્ટમાં કેશ જમા કરી અંદાજે લાખો રૂપિયા ટ્રાન્સફર કરી અંદાજે ૩૩,૭૨,૧૦૦ રૂપિયા જમા કરી ચાલ્યા ગયા હતા અને ત્યાર બાદ તેમની લોન ભરપાઈ માટે આ રકમમાંથી વાઉચર ભરી લોન ચૂકતી કરવામાં આવતા સમગ્ર કાવતરા મામલે બેંકને એક મહિના બાદ જાણ થતા કેસ બાબતે ચકાસણી કરી એકાઉન્ટ ચેક કરતા સમગ્ર મામલો બહાર આવ્યો હતો અને જેને લઇ બેંક સાથે રૂપિયા ૩૩.૭૨ લાખની ઉચાપત મામલે બેંકના મેનેજર દ્વારા ૯ શખ્સો સામે સમીમાં ફરિયાદ નોંધાવી છે.